Alle har forskellige morgenritualer. For nogle skal morgenen kickstartes med en kop rygende kaffe, mens andre skal have sved på panden i fitness-centret.

Skolepædagog Marianne Gaardsdal tjekker altid intranettet på Finderuphøj Skole i Viborg, inden hun vender cyklen mod den flade skolebygning. Det er nemlig fastlagt på forhånd, at hun fire gange om ugen kan blive sat til at agere lærer i historieundervisningen i 6. klasse eller øve engelske bogstaver med en 2. klasse, hvis der er behov for det. Det er der tit.

Især én episode står klart i Marianne Gaardsdals hukommelse. Hun blev bedt om at overtage matematikundervisningen i en af skolens 4. klasser. På intranettet lå en besked fra hendes lærerkollega om, hvad eleverne skulle lære den dag. Der var bare et problem, Marianne Gaardsdal forstod ikke beskeden